**TERMENI DE REFERINȚĂ**

pentru selectarea unei companii pentru livrarea serviciilor de instruire pentru reprezentanții OSC-urilor și APL-urilor din Regiunea de Dezvoltare Nord în cadrul proiectului

„Angajarea cetățenilor și societății civile în procesul de luare a deciziilor și

dezvoltare locală sustenabilă”

**Context**

AO „Pro Cooperare Regională” în parteneriat cu AO Centrul de Asistență Socio-Medicală la Domiciliu „CASMED” implementează proiectul „Angajarea cetățenilor și societății civile în procesul de luare a deciziilor și dezvoltare locală sustenabilă”, care are drept scop stimularea comunităților locale și a organizațiilor societății civile să participe și să contribuie la asigurarea transparenței în procesul de luare a deciziilor la nivel local.

Proiectul este realizat în perioada 01.10.2019 – 30.09.2021, în cadrul activităților ce țin de „Abilitarea cetățenilor în Republica Moldova”, finanțat de Uniunea Europeană și implementat de către Agenția de Cooperare Internațională a Germaniei (GIZ).

**Obiectivul concursului:**

Selectarea unei companii pentru livrarea serviciilor de instruire (față în față sau on-line) pe 5 domenii (7 instruiri), având drept beneficiari reprezentanți ai 25 de organizații ai societății civile (OSC) și/sau reprezentanți ai Autorităților Publice Locale (APL) din Regiunea de Dezvoltare Nord și oferirea consultanței individuale la cerere sau necesitate.

**Perioada de instruire** **și consultanță** include lunile noiembrie 2020 – mai 2021. În cadrul instruirilor vor fi abordate următoarele tematici:

* Scrierea cererii de finanțare și managementul proiectelor cu finanțare UE -2 **instruiri** câte 1 zi (12 ore);

- Planificarea participativă – **1 instruire** de 1 zi (6 ore);

- Achiziții publice și conflictul de interese în ONG-uri și/sau APL-uri – **1 instruire** de 1 zi (6 ore);

- Gestionarea și întreținerea serviciilor publice locale în APL-uri – **1 instruire** de 1 zi (6 ore);

- Monitorizarea și evaluarea proiectelor de investiții – **2 instruiri** a câte 1 zi (12 ore);

- Consultanță individuală/mentorat pentru elaborarea și ajustarea documentelor referitor la achiziția de bunuri și servicii, organizarea serviciilor publice in localitate (salubrizare, apă și canalizare), total 150 ore.

**Responsabilitățile trainerilor:**

* Pregătirea programului de instruire și definirea metodelor care să fie utilizate, pentru fiecare temă sus menționată, cu indicarea numărului de ore;
* Elaborarea planului de consultanță individuală/ mentorat pentru 25 de organizații ai societății civile (OSC) și/sau APL din Regiunea de Dezvoltare Nord;
* Pregătirea materialelor pentru distribuire în cadrul sesiunilor de instruire (exerciții practice separat pentru fiecare subiect, etc.);
* Asigurarea unei bune desfășurări a procesului de instruire, combinarea prezentărilor teoretice cu aplicațiile practice interactive;
* Evaluarea instruirilor și a impactului acestora la sfârșitul procesului de instruire;
* Raportarea rezultatelor de activitate, pentru fiecare temă de instruire;
* Elaborarea raportului post formare (pentru sesiunile de instruire desfășurate online);
* Elaborarea raportului privind activitatea de consultanță individuală/mentorat oferită;
* Semnarea certificatelor de participare pentru participanți.

**Livrabile** (la etapa de semnare a contractului de prestări servicii):

* Agenda de instruire propusă;
* Cinci module de instruire (1 modul pentru fiecare temă de instruire (7 zile de instruire în total 42 ore));
* Suport de curs pentru fiecare modul în format electronic;
* Program de livrare a programului de instruire și raport la final;
* Lista participanților instruirilor efectuate per fiecare zi separat;
* 150 de ore de consultanță desfășurate și lista persoanelor/organizațiilor consultate;
* Teste pentru evaluările intermediare și finale ale cunoștințelor participanților;
* Plan de consultanță individuală și raport la final.

**Dosarul va include:**

*Oferta tehnică*

* Conceptul programului de instruire (conceptul va prezenta structura și detaliat toate etapele procesului de instruire propuse);
* CV- urile trainerilor, cu specificarea domeniilor pentru care vor oferi instruire (în CV se va indica clar experiența trainerului pentru domeniul în care va interveni);
* Informație relevantă despre experiența organizației în domeniul prestării serviciilor de instruire (CV-ul organizației, în volum nu mai mare de 3 pagini A4);
* Dovada experienței organizării sesiunilor de instruire atât direct/ face-to-face și on-line.

*Oferta financiară* va include costurile pentru serviciile de instruire, separat pentru fiecare temă și separat pentru ora de consultanța individuală.

**Oferta financiară** se prezintă în monedă națională (MDL), confirmată prin aplicarea semnăturii și ștampilei ofertantului, cu TVA cota zero pentru *persoane juridice* (conform HG nr. 246 din 8.04.2010, pct. 28, nr.2657).

**Criteriile de evaluare:**

* Experiență demonstrată în domeniul prestării serviciilor de instruire (calificarea profesională a echipei de experți (cel puțin 3 ani experiență în instruire), experiență de lucru cu organizații regionale), experiență de desfășurare a instruirilor la distanță;
* Experiență demonstrată în prestarea serviciilor de consultanță/mentorat;
* Experiență demonstrată de creare a materialelor în format text, audio, video;
* Concept, metodologie și plan de acțiuni (Agenda de instruire propusă, bine structurată și justificată în timp), bine elaborate, (conceptul este descris clar, cu indicarea fiecărei etape de instruire, metodologia propusă spre implementare este clară și corespunde termenilor de referință);
* Costul ofertei financiare.

**Notă:** Pentru sesiunile on-line, agenda va fi divizată în 2 sau 3 sesiuni cu durata a 1,5- 2 h cu pauză de 10- 15 minute.

**Condițiile de prezentare a ofertelor:**

Pachetul de documente cu denumirea concursului ”Selectare a unei companie pentru instruirea OSC și/sau APL”, urmează să fie prezentat la adresa AO „Pro Cooperare Regională”, str. Pușkin 19, et. 2, Bălți, Republica Moldova, sau scanat prin e-mail la adresa procore.eusuport@gmail.com, nu mai târziu de **18 noiembrie 2020, ora 20:00**. Pachetul de documente va include Oferta tehnică și Oferta financiară.

Ofertele care vor fi prezentate după expirarea termenului limită stabilit nu vor fi admise la concurs.

**NOTĂ:** *Luând în considerație evoluția situației epidemiologice prin infecția COVID-19 atât la nivel național cât și regional, există posibilitatea organizării și realizării parțiale a activităților în regim on-line. Respectiv, compania ofertantă se obligă să prezinte suplimentar la dosarul de aplicare dovada posibilității și disponibilității organizării sesiunilor de instruire atât direct/față în față cât și online.*

*Proiectul „Abilitarea cetățenilor în Republica Moldova” este finanțat de către Uniunea Europeană și este implementat de către Agenția de Cooperare Internațională a Germaniei (GIZ).*

*În regiunea de Nord, partenerii proiectului sunt AO „Pro Cooperare Regională” si AO Centrul de Asistență Socio-Medicală la Domiciliu „CASMED”.*